Cristiano Ronaldo siirtyy odotetusti Real Madridista Juventukseen. Espanjalaisseura vahvistaa tiedon verkkosivuillaan.

– Vuodet Realissa ja Madridin kaupungissa ovat olleet ehkäpä elämäni parhaat. Olen todella kiitollinen tälle seuralle ja kaupungille. Elämässäni on kuitenkin uuden aika ja siksi pyysin seuralta siirtoa. Tunnen niin ja toivon kaikilta ymmärrystä asian suhteen, Ronaldo kertoo Real Madridin verkkosivuilla.

Lehtitietojen mukaan Juventus maksaa Ronaldosta Real Madridille noin sata miljoonaa euroa. Guardianin mukaan (siirryt toiseen palveluun) Ronaldon vuosipalkka on 30 miljoonaa euroa ja sopimus on nelivuotinen.

Ronaldon siirtymistä Realista muualle on pohdittu sen jälkeen, kun tähtihyökkääjä vihjasi Mestarien liigan voitokkaan finaaliottelun jälkeen kenties lähtevänsä Madridista. Hän sanoi kertovansa tulevaisuudestaan MM-kisojen aikana, mutta ei tätä kuitenkaan tehnyt. Portugali hävisi Uruguaylle 1–2 neljännesvälierissä.

33-vuotiaan Ronaldon Juventukseen siirtyminen nousi tapetille erityisesti viime viikolla. Serie A:n mestaruuden seitsemän kertaa peräkkäin voittanut Juventus myönsi olevansa kiinnostunut maalinsylkijästä, mutta korosti harkitsevansa myös muita ehdokkaita.

Viisi kertaa vuoden pelaajaksi valittu Ronaldo siirtyi Real Madridiin vuonna 2009 Manchester Unitedista 80 miljoonalla punnalla eli noin 90 miljoonalla eurolla, mikä tuolloin oli maailmanennätys. Hän on Real Madridin kaikkien aikojen maalintekijä 451 maalillaan ja voitti Real-paidassa kaksi La Liga -mestaruutta sekä neljä Mestarien liigamestaruutta.

Lue myös:

Haukuttu ja vähätelty supertähti on kriitikoiden mielestä liian vanha, liian hidas ja parhaat päivänsä nähnyt – Cristiano Ronaldo ei ehkä ole entisensä, mutta silti maailman paras

Kommentti: Cristiano Ronaldon uskomatonta näytöstä muistellaan vielä pitkään

Saari, joka on sekaisin Cristiano Ronaldosta – jalkapallon supertähdestä, joka tuoksuu jopa kuvissa hyvältä, on jokaisella jotain sanottavaa: "Hän juoksi autojen kanssa kilpaa"

Cristiano Ronaldolta yllätysilmoitus – haluaa jättää Real Madridin tänä kesänä

Vain kahdella seuralla on varaa Cristiano Ronaldoon – kassasta löydyttävä 400 miljoonaa euroa

Espanjalaislehti listasi: Tässä on kolme syytä, miksi Cristiano Ronaldo tahtoo pois Real Madridista

Lehti: Ronaldo linjasi maajoukkuetovereille – "Paluuta Real Madridiin ei enää ole"

Ronaldon hankinnassa epäonnistunut Realin ex-pomo supertähden siirtohaluista: "Päätöstä olisi vaikea muuttaa"

Zinedine Zidanelta yksiselitteinen vastaus: "Ronaldo jää tänne ja sillä selvä"

klo 18:56: Lisätty Ronaldon kommentti.

klo 19:02: Lisätty tietoja siirtosummista ja muokattu otsikkoa

klo 19:09 korjaus: Ronaldo siirtyi Real Madridiin vuonna 2009, ei 2008.